39/Smooth
39/Smooth prvi je studijski album američke rok-grupe Green Day. Objavljen je 13. aprila 1990. za izdavačku kuću Lookout Records. To je bio jedini album grupe u kojoj je nastupio bubnjar John Kiffmeyer. Jesse Michaels iz grupe Operation Ivy doprinio je izgledu omota albuma. U unutrašnjem dijelu su tekstovi koje je napisao Billie Joe Armstrong i pisma bubnjara Johna Kiffmeyera te vlasnika Lookouta Larryja Livermorea I.R.S. Recordsu u kojoj odbijaju lažnu ponudu za izdavačku kuću te tako proglašavaju svoju odanost Lookoutu (međutim, grupa će kasnije napustiti izdavačku kuću i preći u Reprise Records). S albuma nije objavljen ni jedan zvanični singl, iako je "Going To Pasalacqua" objavljen kao maketa singla u setu singlova Green Day: Ultimate Collectors. 39/Smooth je kasnije ponovno objavljen, zajedno s dva prethodna EP-a grupe Slappy i 1,000 Hours te pjesmom "I Want to Be Alone" (iz The Big One, kompilacijskog albuma koji je izdao Flipside Records 1990) na kompilacijskom albumu 1,039/Smoothed Out Slappy Hours koji je imao isti omot kao 39/Smooth.